# Rita Heivorta

| **Rita HeivortaRita Hayworth* |
| --- |
| Rita Heivorta 1942. gadā |
| Dzimusi |
Margarita Karmena Kansino 1918. gada 17. oktobrī  Ņujorka, Ņujorka, ASV |
| Mirusi |
1987. gada 14. maijā (68 gadu vecumā)  Ņujorka, Ņujorka (štats), ASV |
| Nodarbošanās |
aktrise |
| Darbības gadi |
1934—1972 |
| Dzīvesbiedrs | * Edvards Džadsons (1937—1942)
* Orsons Velss (1943—1948)
* Ali Hāns (1949—1953)
* Diks Heimss (1953—1955)
* Džeimss Hills (1958—1961)
 |
| Bērni |
2 |
| Paraksts |  |

**Rita Heivorta** (angļu: *Rita Hayworth*; dzimusi 1918. gada 17. oktobrī, mirusi 1987. gada 14. maijā) bija amerikāņu aktrise un dejotāja. Viņa ieguva slavu 1940. gados, bija viena no skaistākajām aktrisēm, tā laika prese viņu pat dēvēja par "Mīlestības dievieti". Heivorta savas 37 gadu ilgās karjeras laikā attēloja lomas vairāk nekā 60 filmās.

## Biogrāfija

Heivorta vislabāk pazīstama ar lomu *film noir* žanra filmā "Gilda" (1946), kurā viņas partneris bija Glenns Fords. Viņa ir pazīstama arī ar savām lomām filmās *Only Angels Have Wings* (1939), "Lēdija no Šanhajas" (1947), *Miss Sadie Thompson* (1953), *Pal Joey* (1957) un *Separate Tables* (1958). Freds Astērs, ar kuru kopā viņa filmējās divās filmās — *You'll Never Get Rich* (1941) un *You Were Never Lovelier* (1942), savulaik viņu sauca par savu mīļāko deju partneri. Viņa arī filmējusies *Technicolor* tehnoloģijā uzņemtajā muzikālajā filmā *Cover Girl* (1944) kopā ar Džīnu Kelliju.

1960. gadā Heivortai piešķirta zvaigzne Holivudas Slavas alejā. Par lomu filmā "Cirka pasaule" (*Circus World*) (1964) bijusi nominēta Zelta globusa balvai kā labākā aktrise.

1999. gadā Amerikas Kinoinstitūts Ritu Heivortu ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 19. vietā.

## Personīgā dzīve

Heivorta bija precējusies piecas reizes. Pirmo reizi apprecējās 18 gadu vecumā ar Edvardu Džadsonu, bet pēc pieciem gadiem izšķīrās. Pēc tam 1943. gadā apprecējās ar režisoru un aktieri Orsonu Velsu. Viņiem bija meita Rebeka, kura piedzima 1944. gadā (mirusi 2004. gadā). 1948. gadā Heivorta izšķīrās ar Velsu. Viņa pameta savu kino karjeru, lai apprecētos ar princi Ali Hānu, sultāna Mahomeda Šaha Aga Hāna III dēlu. Viņi apprecējās 1949. gada 27. maijā. Piedzima meita princese Jasmīna Aga Hāna. 1953. gadā Heivorta izšķirās no vīra, pamatojot to ar ārkārtēju garīgu nežēlību no viņa puses. Tad apprecējās ar aktieri un dziedātāju Diku Heimsu, ar kuru izšķirās 1955. gadā. Ar pēdējo vīru, kinoproducentu Džeimsu Hillu, apprecējās 1958. gadā, bet izšķīrās 1961. gadā.

1980. gadā Heivortai tika diagnosticēta agrīna Alcheimera slimība, kas izraisīja viņas nāvi 1987. gadā, 68 gadu vecumā. Heivortas saslimšana raisīja diskusijas un tas pievērsa uzmanību Alcheimera slimībai un palīdzēja palielināt valsts un privāto finansējumu šīs slimības apkarošanai. Par Heivortu daudzus gadus rūpējās viņas meita princese Jasmīna Aga Hāna, kas, ietekmējoties no mātes slimības, veicināja sabiedrības informētību un iesaistījās filantropijas darbā Alcheimera slimības problēmu risināšanai.

Rita Heivorta 1941. gadā
Rita Heivorta filmā "Gilda" (1946)
Rita Heivorta ar princi Ali Hānu viņu kāzu pieņemšanā Horizontas pils dārzā netālu no Kannām, 1949
Rita Heivorta 1977. gadā
## Filmogrāfija

* 1934: *Cruz Diablo*
* 1935: *Dante’s Inferno*
* 1935: *Under the Pampas Moon*
* 1935: *Charlie Chan in Egypt*
* 1935: *Paddy O’Day*
* 1936: *Human Cargo*
* 1936: *Meet Nero Wolfe*
* 1936: *Rebellion*
* 1937: *Old Louisiana*
* 1937: *Hit the Saddle*
* 1937: *Trouble in Texas*
* 1937: *Criminals of the Air*
* 1937: *Girls Can Play*
* 1937: *The Game That Kills*
* 1937: *Paid to Dance*
* 1937: *The Shadow*
* 1938: *Who Killed Gail Preston?*
* 1938: *Special Inspector*
* 1938: *There’s Always a Woman*
* 1938: *Convicted*
* 1938: *Juvenile Court*
* 1938: *The Renegade Ranger*
* 1939: *Homicide Bureau*
* 1939: *The Lone Wolf Spy Hunt*
* 1939: *Only Angels Have Wings*
* 1940: *Music in My Heart*
* 1940: *Blondie on a Budget*
* 1940: *Susan and God*
* 1940: *The Lady in Question*
* 1940: *Angels Over Broadway*
* 1941: *The Strawberry Blonde*
* 1941: *Affectionately Yours*
* 1941: *Blood and Sand*
* 1941: *You'll Never Get Rich*
* 1942: *Tales of Manhattan*
* 1942: *My Gal Sal*
* 1942: *You Were Never Lovelier*
* 1944: *Cover Girl*
* 1945: *Tonight and Every Night*
* 1946: "Gilda"
* 1947: *Down to Earth*
* 1947: "Lēdija no Šanhajas"
* 1948: *The Loves of Carmen*
* 1952: *Affair in Trinidad*
* 1953: "Salome"
* 1953: *Miss Sadie Thompson*
* 1957: *Fire Down Below*
* 1957: *Pal Joey*
* 1958: *Separate Tables*
* 1959: *They Came to Cordura*
* 1959: *The Story on Page One*
* 1962: *The Happy Thieves*
* 1964: "Cirka pasaule" (*Circus World*)
* 1965: *The Money Trap*
* 1966: *The Poppy Is Also a Flower*
* 1967: *L'Avventuriero*
* 1968: *I Bastardi*
* 1970: *Road to Salina*
* 1971: *The Naked Zoo*
* 1972: *The Wrath of God*

## Literatūra

* John Kobal: *Rita Hayworth: The Time, The Place and the Woman*. W.W. Norton, New York 1977, ISBN 0-393-07526-5
* Joe Morella, Edward Z. Epstein: *Rita. The Life of Rita Hayworth*. Allen, London 1983, ISBN 0-385-29265-1
* Gerald Peary: *Rita Hayworth: A Pyramid Illustrated History of the Movies*. Harcourt, 1976, ISBN 0-515-04116-5
* Gene Ringgold: *The Films of Rita Hayworth*. Citadel Press, Secaucus, NJ 1974, ISBN 0-8065-0439-0
* Caren Roberts-Frenzel: *Rita Hayworth: A Photographic Retrospective*. Abrams, New York 2001, ISBN 0-8109-1434-4
* James Hill: *Rita Hayworth: A Memoir*. Robson, 1983, ISBN 0-671-43273-7
* Adrienne L. MacLean: *Being Rita Hayworth. Labor, Identity and Hollwood Stardom*. Rutgers University Press, New Brunswick 2004, ISBN 0-8135-3389-9
* Neil Grant: *Rita Hayworth in Her Own Words*. Hamlyn, London 1992, ISBN 0-600-57459-8

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Rita Heivorta.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Lielās Ukrainas enciklopēdijas raksts (ukrainiski)
* *Encyclopædia Universalis* raksts (franciski)
* Eternally Rita Hayworth